钦定古今图书集成/理学汇编/学行典/第196卷 > 王铨
## 钦定古今图书集成/理学汇编/学行典/第196卷 > 王铨

按《金华府志》：“王铨，字秉衡，弘治戊午己未联捷。性至
孝，未受职，居京师，梦母病，号泣告假，驰归见母，母怡
然曰：‘儿何不选官乃归耶’？跪告以梦。母病故。母曰：‘吾
亦念儿，儿归，吾瞑目矣’。及卒，泣血三年，墓甚近，日夕
临之，忽芝生径盈尺。服阕，恋父膝下不能去。父命之
仕，谒选，授刑部主事。忤逆瑾，谪崇安知县。瑾败，擢广”
东佥事。未几，弃官回籍。与兄诗酒相酬，雅歌投壶，怡
怡如也。言《孝友》者，至今称之。